Syd Cain

Sidney B. „Syd“ Cain (* 16. April 1918 in Grantham, Lincolnshire, England; † 21. November 2011 in LondonSyd Cain obituary - Production designer behind the deadly gadgets used by James Bond – and his foes, vun Kim Newman, in’n Guardian vun’n 1. Dezember 2011) weer en britischen Szenenbillner, Filmarchitekt un Storyboard-Designer, de vör allen an Action-, Kriegs- un Aventüerfilmen mitarbeit hett. Ünner annern weer he bi enige James-Bond-Filmen dorbi.

 Leven un Wark 
Cain hett sien künstlerische Utbilln an de Polytechnic School of Art in London kregen, is denn 1939 aver to’n Krieg intogen worrn. He hett sik 1940 bi de Royal Air Force mellt, is aver wegen en swoor Besehren kort later wedder utscheedt. Dorna güng Cain in de britische Kolonie Rhodesien, woneem he Utbiller bi de Air Force weer.

In’t Johr 1944 füng he an, för de Filmsellschop Gaumont British to teken. 1956 is he opstegen un Helpsmann vun’n Filmarchitekt worrn. He hett in de Tiet för Kollegen as Alex Vetchinsky, Tom Morahan un John Box arbeit. Vun 1960 an weer he regelmatig ok as Baas-Designer insett. So weer he to’n Bispeel för de Dekoratschoon vun den eersten Bond-Film Dr. No tostännig. Bekannt worrn sünd sien snaakschen Gimmicks ut From Russia With Love as to’n Bispeel dat Springmess in’n Schoh vun de KGB-Agentsche Klebb oder de veelsietige Kuffer vun Bond.

Later hett he ok de Dekoratschonen to Filmen as Fahrenheit 451 oder Hitchcock sien Frenzy utarbeit, hett aver ok en Reeg vun Söldner-Actionfilmen utstatt. As Cain na un na ut dat Filmdesign utscheedt is, füng he an, Kinnergeschichten to schrieven. Liekers bleev he den Film verbunnenun hett wieter noch as Storyboard-Desinger vun Grootprodukschonen ut de USA mitarbeit.

 Filmografie (Utwahl) 
 Johr Titel Funkschoon 1955 The Cockleshell Heroesdt.: Himmelsfahrtskommando Filmarchitekthelper 1957 Interpoldt.: Der Mann, den keiner kannte Filmarchitekthelper 1958 No time to Diedt.: Kein Zeit zu sterben Filmarchitekthelper 1960 The World of Suzie Wongdt.: Die Welt der Suzie Wong Filmarchitekthelper 1962 The Road to Hong Kongdt.: Der Weg nach Hongkong Art Director 1962 Dr. Nodt.: James Bond – 007 jagt Dr. No Art Director 1963 From Russia with Lovedt.: Liebesgrüße aus Moskau Art Director 1964 The High Bright Sundt.: Freiwild unter heißer Sonne Art Director 1965 The Amorous Adventures of Moll Flandersdt.: Die amourösen Abenteuer der Moll Flanders Szenenbillner 1966 Fahrenheit 451 Art Director,Szenenbillner 1967 Billion Dollar Braindt.: Das Milliarden Dollar Gehirn Szenenbillner 1969 On Her Majesty’s Secret Servicedt.: Im Geheimdienst Ihrer Majestät Szenenbillner 1972 Frenzy Szenenbillner 1973 Live and Let Diedt.: Leben und sterben lassen Art Director 1976 Shout at the Devildt.: Brüll den Teufel an Szenenbillner 1976 Aces Highdt.: Schlecht in den Wolken Szenenbillner 1976 The New Avengers, Feernsehreegdt.: Mit Schirm, Charme und Melone Szenenbillner 1978 The Wild Geesedt.: Die Wildgänse kommen Szenenbillner 1980 The Sea Wolvesdt.: Die Seewölfe kommen Szenenbillner 1981 Lion of the Desertdt.: Omar Mukhtar – Löwe der Wüste Szenenbillner 1982 Who Dares Winsdt.: Das Kommando Szenenbillner 1985 Wild Geese IIdt.: Wildgänse 2 Szenenbillner 1988 Turksdt.: African Amok – Die Jagd nach dem weißen Gold Szenenbillner 1988 Who Framed Roger Rabbitdt.: Falsches Spiel mit Roger Rabbit Storyboard 1995 GoldenEye Storyboard 2000 Shiner Storyboard

 Literatur 
 Kay Weniger: Das große Personenlexikon des Films. Band 1. Schwarzkopf & Schwarzkopf, Berlin 2001, ISBN 3-89602-340-3, S. 638 f.

 Borns 

 Weblenken 

Kategorie:Mann
Kategorie:Börger von Grootbritannien
Kategorie:Szenenbillner
Kategorie:Boren 1918
Kategorie:Storven 2011